Dallas Buyers Club
Dallas Buyers Club nggih punika filem drama biografi saking Amérikah Sarékat ingkang dipundamel taun 2013. Filem punika dipunarahaken déning Jean-Marc Vallée kanthi juru damel Robbie Brenner lan Rachel Winter. Skénario kagem filem punika kaanggit déning Craig Borten lan Melisa Wallack. Juru paraga ingkang kadhapuk maragani filem punika antawisipun Matthew McConaughey, Jennifer Garner lan Jared Leto.

Filem Dallas Buyers Club kagiyaraken kaping pisanipun nalika adicara Festival Film Internasional Toronto surya 7 September 2013. Lajeng dipunbabar wonten Amerika Serikat ing surya 1 November 2013 winatesan, lan 22 November 2013 kagem sagung pamirsa. Filem nampèni pangalembana saking para juru kritik.

Juru paraga 

 Matthew McConaughey minangka Ron Woodroof
 Jennifer Garner minangka Dr. Eve Saks
 Jared Leto minangka Rayon
 Denis O'Hare minangka Dr. Sevard
 Steve Zahn minangka Tucker
 Michael O'Neill minangka Richard Barkley
 Dallas Roberts minangka David Wayne
 Griffin Dunne minangka Dr. Vass
 Kevin Rankin minangka T. J.
 Bradford Cox minangka "Sunflower", kekasih Rayon
 Scott Takeda minangka Mr. Yamata
 Adam Dunn minangka bartender

Tanggapanipun juru kritik 
Filem Dallas Buyers Club nampi pangalembana saking para juru kritik. Miturut Rotten Tomatoes, filem punika gadhah pandhemen dumugi 93%, adhedhasar saking 243 pangulasan, kanthi rata-rata 7.8/10. Sawetawis miturut Metacritic, filem punika pikantuk biji 84 saking100, adhedhasar saking tangganipun 47 juru kritik.

Box office 
Filem Dallas Buyers Club kasil ngempalaken arta dumugi $27,298,285 saking pamirsa Amerika Ler, lan $27,900,000 saking negari sanèsipun, kanthi gunggung $55,198,285, nglangkungi ardhana ingkang sampun medal kagem kabetahan pandamelan, nggih punika $5 yuta.

Rujukan

Pranala njawi 

 
 
 
 

Filem abasa Inggris
Filem biografi
Filem drama
Filem Amérikah Sarékat taun 2013
Filem Amérikah Sarékat